# **Lærervejledning til samfundsfag B / A niveau (STX) i hvordan dokumentarserien 'Rigsfællesskabets Historie' kan bruges i undervisningen**

# **Fokus: 'Rigsfællesskabets økonomiske udvikling og fremtid'**

 **Introduktion**

Dette er en lærervejledning til hvordan udvalgte klip fra dokumentarserien 'Rigsfællesskabets Historie' kan anvendes i undervisningen til samfundsfag, primært på B og A niveau til at undersøge ét perspektiv af Rigsfællesskabet.

Hensigten med klippene er at give eleverne mulighed for først at få en visuel oplevelse af centrale økonomiske begivenheder i Grønland, Færøerne og Danmark.

Ideen er, at eleverne efterfølgende selv går i gang med at indhente, bearbejde og diskutere / vurdere økonomiske nøgletal for de tre lande.

Elevopgaverne herunder skal ses som ideer og forslag, der kan kopiere og / eller omskrives og arbejdes videre med efter behov.

*Hensigten er,*

* *At få øvelse i at finde og anvende databaser til at finde økonomiske nøgletal*
* *At undersøge og sammenligne økonomiske nøgletal for Grønland, Færøerne og Danmark*
* *At diskutere hvordan den økonomi påvirker Rigsfællesskabets udvikling*
* *At vurdere fremtiden for Rigsfællesskabets fremtid*

**Brugen af dokumentaren**

Det vil være oplagt først at give eleverne en kortere introduktion til Rigsfællesskabet som et politisk system. Det kan gøres ved f.eks. en kortere tekst, eller ved at se en, eller flere dele af dokumentaren. Det anbefales, at bruge kort over Rigsfællesskabet til at synliggøre de geografiske forhold.

Ideen er, at se klippene med eleverne og så diskutere dem grundigt for at etablere en form for (historisk) baggrundsviden.

[Rigsfællesskabets historie 3 6   2.verdenskrig](https://youtu.be/PFVj4VsFNQM)

Færøerne: 06:00 – 07:50

Grønland: 09:20 – 11:25

Afslutning: 25:15 – 28:10

[Rigsfællesskabets historie 4 6 En ny start](https://youtu.be/YdIc6Gat920)

Færøernes økonomi: 15:50 – 16:40

Grønland - fra traditionel til moderne økonomi og danske tilskud: 20.30 - 22:55

Tilskud: 27:55 – 28.30

[Rigsfællesskabets historie 5 6 Tid til forandring](https://youtu.be/UHntjs3T1C4)

EF og Færøerne: 07:00 – 09:00

Færøernes fiskerigrænser: 12:50 – 14:00

[Rigsfællesskabets historie 6 6 Nye krav om selvbestemmelse](https://youtu.be/xawSeLaavBM)

Grønland melder sig ud af EF: 02:00 – 02:56

afsnit 6 Færøerne: 04:15 – 06:40

Færøsk økonomi bryder sammen: 11:00 – 12:15

Færøsk økonomi bryder sammen 19:15 - 20:35.

Rigsfællesskabet og bloktilskud: 21:40 – 22:50

**Oversigt over den økonomiske udvikling**

Formålet med denne opgave er at skabe et overblik over den økonomiske udvikling i de tre lande. Det er væsentligt, at det ikke kun er tal for Færøerne og Grønland, der arbejdes med, men også for Danmark, så er der er et sammenligningsgrundlag for hele Rigsfællesskabet.

*Opgave*

1 Find nøgletal fra f.eks. 1990 til i dag for hhv. Grønland, Færøerne og Danmark inden for

* BNP
* Arbejdsløshed
* Beskæftigede
* Indvandring / udvandring
* Turisme
* Fiskeri

Tilføj gerne flere sektorer.

3 Sammenlign tallene for de tre lande.

*Forslag til links, hvor tallene kan findes:*

Grønlands Statistik: [www.stat.gl](http://www.stat.gl/)

Færøerne Statistikbank (på engelsk): <http://www.hagstova.fo/en>

Statistikbanken fra Danmarks Statistik: <http://www.statistikbanken.dk/>

Grønlands Økonomiske Råd: [www.naalakkersuisut.gl](http://www.naalakkersuisut.gl/)

**Bloktilskud**

1 Hvad er de såkaldte 'bloktilskud'?

2 Hvor stor en del af økonomien udgør bloktilskud i hhv. Grønland og Færøerne.

**Diskussion af den økonomiske udvikling**

1 Diskuter hvordan den økonomiske udvikling indtil nu har påvirket Rigsfællesskabet, herunder bloktilskuddenes indflydelse på relationen mellem Grønland, Færøerne og Danmark?

2 Vurder hvilke konsekvenser den økonomiske udvikling kan få for Rigsfællesskabet

3 Med udgangspunkt i diskussionen om økonomien, opstil og vurder 3 scenarier for Rigsfællesskabets fremtid.

Anders Stubkjær